แจร์รัด แบรนท์เวต

แจร์รัด พอล แบรนท์เวต (; 27 มิถุนายน ค.ศ. 2002) เป็นนักฟุตบอลอาชีพชาวอังกฤษที่เล่นในตำแหน่งเซ็นเตอร์แบ็คให้กับเอฟเวอร์ตัน และทีมชาติอังกฤษรุ่นอายุไม่เกิน 21 ปี

 ระดับสโมสร 
 คาร์ไลล์ยูไนเต็ด 
แจร์รัดลงเล่นนัดแรกให้กับทีมชุดใหญ่ในวันอาทิตย์ที่ 16 มีนาคม ค.ศ. 2019 ในเกมที่เสมอกับฟอเรสต์กรีนโรเวอส์ 1–1 เขาปรากฏตัวบนม้านั่งสำรองอีก 7 นัดติดต่อกันในลีกทูในฤดูกาลนั้น

แบรนท์เวตเริ่มต้นฤดูกาล 2019-20 ด้วยการลงเล่นเป็นตัวสำรอง 13 นัดติดต่อกันในลีกทู รวมถึงนั่งสำรองในเกมที่คาร์ไลล์ยูไนเต็ดชนะบาร์นสลีย์ 3–0 และแพ้รอชเดล 1–2 ในรอบแรกและรอบสองของอีเอฟแอลคัพ ฤดูกาล 2019–20 เมื่อวันที่ 19 ตุลาคม ในที่สุดแบรนท์เวตก็ได้เปิดตัวในฟุตบอลลีกอังกฤษในฐานะผู้เล่นตัวจริงและออกสตาร์ทเกมลีกทูนัดที่แพ้พลีมัธอาร์ไกล์ 0–2 โดยลงเล่นเต็มนัดและได้รับใบเหลืองในนาทีที่ 40 เขายิงประตูแรกให้คาร์ไลล์ในเกมอีเอฟแอลโทรฟี ที่เสมอกับมอร์แคมบ์ในวันพฤหัสบดีที่ 12 พฤศจิกายน

 เอฟเวอร์ตัน 
 ฤดูกาล 2019–20 
เมื่อวันที่ 13 มกราคม ค.ศ. 2020 หลังจากประสบความสำเร็จกับคาร์ไลล์ แบรนท์เวตเซ็นสัญญาสองปีครึ่งกับเอฟเวอร์ตัน ทำให้เขาอยู่ที่สโมสรจนถึงสิ้นเดือนมิถุนายน ค.ศ. 2022 เขาประเดิมสนามครั้งแรกให้กับสโมสรในวันที่ 12 กรกฎาคม โดยลงมาแทนเลห์ตัน เบนส์ ในเกมพ่ายวุลเวอร์แฮมป์ตัน 0–3 เขาประเดิมสนามในบ้านเจอกับแอสตันวิลลาเมื่อวันที่ 16 กรกฎาคม โดยลงมาเป็นตัวสำรองเกมที่สองติดต่อกัน คราวนี้เป็นเมสัน โฮลเกต ที่บาดเจ็บในนาทีที่ 16 แบรนท์เวตประเดิมสนามเป็นตัวจริงนัดแรกให้กับเอฟเวอร์ตันเมื่อวันที่ 20 กรกฎาคมในเกมชนะเชฟฟีลด์ยูไนเต็ด 1–0 หลังจากขยายสัญญาจนถึงเดือนมิถุนายน 2023 ซึ่งเขาได้รับเลือกให้เป็นแมนออฟเดอะแมตช์

 อ้างอิง 

หมวดหมู่:บุคคลจากคาร์ไลล์
หมวดหมู่:กองหลังฟุตบอล
หมวดหมู่:ผู้เล่นสโมสรฟุตบอลเอฟเวอร์ตัน
หมวดหมู่:ผู้เล่นสโมสรฟุตบอลคาร์ไลล์ยูไนเต็ด
หมวดหมู่:ผู้เล่นสโมสรฟุตบอลแบล็กเบิร์นโรเวอส์
หมวดหมู่:ผู้เล่นเปเอสเฟ ไอนด์โฮเฟิน